เลิกงานแล้วหมดพลัง เลยขอแวะต่อชีวิตที่ Food Hall ที่สวนเพลินสักหน่อย .... ณ จุดที่หิวหน้ามืด เลยขอจัดหนักแบบลืมว่าคนผอมควรกินยังงัย เดินไปสั่งอาหารพร้อมประกายวิบวับในตา "ข้าวขาหมูหนังล้วนค่ะ" เสียงเล็กๆของเราเอ่ยออกไป แล้วคนขายก็เหลือบตามามองนิดนึง แล้วหันไปเตรียมตักข้าวให้ หั่นๆสับๆ แต่มีเนื้อผสมมาด้วย เราเลยต้องพูดเบาๆอีกรอบ "ขอโทษนะคะ เอาหนังล้วนนะคะ" .... คราวนี้พนักงานหันมาแบบเต็มตา มองเราแล้วยิ้มพร้อมกล่าวขอโทษ และเก็บเนื้อส่วนนั้นคืนกลับลงไปในถาด

นี่เราไม่ได้ทำอะไรผิดไปใช่ไหม??? ใครก็ได้ช่วยบอกที ... แต่เห็นหนังดูเด้งมาก กะว่าต้องฟินแน่นอนสำหรับมื้อนี้ แต่ๆๆๆๆๆ ผิดคาด เพราะคำว่าเด้งกลายเป็นคำว่าแข็งและแห้ง เหมือนผ่านการตากลมมานาน น้ำพะโล้แนวเค็มแบบไม่นัว (ส่วนตัวชอบทานติดหวานนิดๆ) ผักดองก็ออกเค็มเหมือนกัน สรุปเลยว่าไม่ถูกปาก รอบหน้าเราคงไม่ได้เจอกันแล้วน๊า ????